དེས་ན་གཤམ་ནས་བོད་རིག་པའི་ཞིབ་འཇུག་སློབ་གླིང་གི་ལོ་རིམལོའི་བོད་ཀྱི་སྐད་ཡིག་རྩོམ་རིག་འཛིན་གྲྭའི་སློབ་མ་ཡོངས་ནས་རྗེ་ཙོང་ཁ་པ་ཆེན་པོས་མཛད་པའི༼རྟེན་འབྲེལ་བསྟོད་པ༽ཞེས་པ་བློ་རྒྱུགས་འབུལ་རྒྱུ་རེད།༼རྟེན་འབྲེལ་བསྟོད་པ༽ཞེས་པའི་ལེགས་རྩོམ་གྱི་བརྗོད་བྱ་ནི་རྟེན་ཅིང་འབྲེལ་བར་འབྱུང་བ་རེད།ཕྱི་ནང་གིས་བསྡུས་པའི་ཆོས་ཐམས་ཅད་ཀྱི་གནས་ལུགས་ནི་རྟེན་ཅིང་འབྲེལ་བར་འབྱུང་བ་ལས་མ་འདས།རྟེན་ཅིང་འབྲེལ་བར་འབྱུང་བའི་ལྟ་གྲུབ་ཀྱི་ཆ་ནས་བཤད་ན།ང་ཚོ་དགེ་རྒན་དང་སློབ་མ་བར་དང་།སློབ་གྲོགས་དང་སློབ་གྲོགས་བར་དང་།གྲོགས་པོ་དང་གྲོགས་པོ་བར་སོགས་ཀྱི་སློབ་སྦྱོང་དང་།འཚོ་བ་སོགས་ཀྱི་བདེ་སྡུག་དང་།དར་རྒུད།འདྲ་མཉམ།མཐུན་སྒྲིལ་སོགས་ནི་ཕན་ཚུན་རྟེན་ཅིང་འབྲེལ་བར་འབྱུང་བ་ཞིག་ལས་འབྲེལ་མེད་དང་།བརྟེན་མེད།ལྟོས་མེད་སོགས་ཀྱི་བྱ་བ་ནི་གཅིག་ཀྱང་མེད་པས་ན་རྟེན་ཅིང་འབྲེལ་བར་འབྱུང་བའི་ལྟ་གྲུབ་ནི་ཤིན་ཏུ་གལ་ཆེན་པོ་རེད།